**TÉZY**

**k návrhu opatrenia Národnej banky Slovenska z XX 2026 č. X/2026 o n****áležitostiach žiadosti a spôsobe preukazovania splnenia podmienok na udelenie súhlasu na vykonávanie činnosti finančnej holdingovej spoločnosti alebo zmiešanej finančnej holdingovej spoločnosti, na udelenie výnimky z povinnosti získať súhlas a na rozhodnutie o vyňatí z rozsahu konsolidácie**

Národná banka Slovenska podľa § 20ab ods. 11 a § 20ad ods. 3 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov plánuje vydať opatrenie.

Plánované opatrenie zohľadňuje prijatie smernice Európskeho parlamentu a Rady (EÚ) 2024/1619 z 31. mája 2024, ktorou sa mení smernica 2013/36/EÚ pokiaľ ide o právomoci v oblasti dohľadu, sankcie, pobočky z tretích krajín a environmentálne a sociálne riziká a riziká v oblasti správy a riadenia,  na základe ktorej došlo k zmene požiadaviek na činnosť finančných holdingových spoločností a zmiešaných finančných holdingových spoločností podľa čl. 21a smernice Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami, o zmene smernice 2002/87/ES a o zrušení smerníc 2006/48/ES a 2006/49/ES.

Opatrenie bude konkretizovať a spresňovať náležitosti nasledovných žiadostí a spôsoby preukazovania vyžadovaných podmienok podľa príslušnej žiadosti:

1. žiadosť o udelenie súhlasu na vykonávanie činnosti finančnej holdingovej spoločnosti alebo zmiešanej finančnej holdingovej spoločnosti;
2. žiadosť o udelenie výnimky z povinnosti získať súhlas na vykonávanie činnosti finančnej holdingovej spoločnosti alebo zmiešanej finančnej holdingovej spoločnosti;
3. žiadosť o rozhodnutie o vyňatí finančnej holdingovej spoločnosti alebo zmiešanej finančnej holdingovej spoločnosti z rozsahu konsolidácie.

Opatrenie bude vydané vo Vestníku Národnej banky Slovenska a v Zbierke zákonov bude vyhlásené oznámením o jeho vydaní.